### 16.    Beslutning om dispensation fra lokalplan, [adresse], [adresse]

**Åbent**

Sagsnr.: 326-2016-22755       J.nr.: 01.02.05            Dokumentnr.:
326-2016-165162

**Sagstype**

Beslutning.

**Resume og sagens baggrund**

Højskolen for Bevidsthedsudvikling har ansøgt om tilladelse
til at indrette to værelser i den tidligere [adresse], [adresse], til brug
for højskolen. Ansøgning er fremsendt med henblik på retligt at lovliggøre
forholdet. Det ansøgte forudsætter en dispensation fra lokalplan. Der er
indkommet bemærkninger ved den forudgående høring.

**Indstillinger**

Chefen for Plan, Byg og Miljø indstiller, at der meddeles
dispensation fra Lokalplan 3.8 til indretning af to værelser i eksisterende
bebyggelse, [adresse], [adresse].

**Behandling**

Teknik- og Miljøudvalget.

**Sagsfremstilling**

Ejer af ejendommen [adresse], [adresse], Føllenslev, har
ansøgt om tilladelse til at indrette to værelser i del af eksisterende
bebyggelse, der hidtil er anvendt som billardrum i den tidligere [adresse].
Værelserne skal anvendes til lejlighedsvis overnatning i tilknytning til
Højskolen for Bevidsthedsudvikling, der er etableret i nabobebyggelsen, det
tidl. [adresse].

Højskolen for Bevidsthedsudvikling er en godkendt højskole,
der tilbyder både korte og lange kurser.

*Planforhold*

Bebyggelsen ligger
inden for kommuneplanens rammeområde S3.C01, der er udlagt til centerområde med
blandet bebyggelse, herunder til hotel og kursus- og konferencefaciliteter.

Ejendommen er
omfattet af Lokalplan nr. 3.8 for område til offentlige formål i [adresse].

Formålet med
lokalplanen er "*at fastlægge områdets anvendelse til offentlige formål,
herunder åbne mulighed for en udvidelse af [adresse] i forlængelse af den
eksisterende bygning"*

Om anvendelsen
fremgår under § 3 bl.a.: *”Området må kun anvendes til offentlige formål med
tilknytning til [adresse], butikker og servicevirksomhed af typen
restaurations- og hotelvirksomhed.”* Plan, Byg og Miljø vurderer, at det
ansøgte forudsætter dispensation fra lokalplanen.

Kommunen kan
dispensere til forhold, der ikke er i strid med lokalplanens principper, dvs. i
hovedsagen lokalplanens formåls- og anvendelsesbestemmelser. Det er en
forudsætning, at bestemmelserne er formuleret med en tilstrækkelig klarhed og
præcision. Der kan meddeles dispensation fra en lokalplans anvendelsesbestemmelse
i særlige tilfælde, hvis der er tale om en anvendelse, som ligger meget tæt på
det oprindeligt tilladte med lokalplanen.

Plan, Byg og
Miljø vurderer, at det ansøgte ikke er i fuld overensstemmelse med lokalplanens
anvendelsesbestemmelse, men dog heller ikke i strid med planens intentioner,
idet anvendelsen til højskole og tilknyttede funktioner vurderes at være sammenlignelig
med benyttelsen til hotelvirksomhed. Lokalplanens anvendelsesbestemmelse
vurderes at være tilstrækkelig rummelig til at give mulighed for anvendelsen
til højskole med nødvendigt tilknyttede værelser.

På det
grundlag har Plan, Byg og Miljø gennemført en forudgående orientering efter
planloven til ejere og brugere inden for lokalplanområdet samt naboer.

*Indkomne bemærkninger*

Der er i alt indkommet bemærkninger fra 10 borgere, hvoraf
otte svar kommer fra borgere, der ikke har modtaget skriftlig orientering (se
bilag 1). Høringssvar er behandlet i bilag 2.

Overordnet er høringssvarene i mod, at der meddeles dispensation.

Hovedemner fra de hørte borgere
er:

a) Fortolkningen af kommunens kompetence til at dispensere, herunder
rimeligheden i at sammenligne højskole med hotelvirksomhed

b) Utilstrækkelig
afgrænsning af hørte personer

Plan, Byg og Miljø bemærker:

*Ad a) kompetence til at dispensere*

Plan, Byg og Miljø vurderer konkret, at en anvendelse til
højskole kan betragtes som et offentligt formål og at værelser i tilknytning
hertil er sammenlignelig med en anvendelse til hotelvirksomhed. Supplerende
vurderes, at kommuneplanens rammebestemmelse giver et afsæt for at dispensere.

*Ad b) Afgrænsning af høringsberettigede*

Plan, Byg og Miljø har foretaget en konkret afgrænsning af
de høringsberettigede efter planloven. Høringsskrivelsen er udsendt til i alt
25 ejere og de hos kommunen registrerede brugere inden for lokalplanområdet
samt naboer hertil.

De øvrige bemærkninger fra andre borgere i [adresse] er
sammenfaldende med ovenstående. Borgerne udtrykker generelt ærgrelse over, at
[adresse] er lukket som et samlingspunkt i byen. Lokalplanen kan dog ikke i
sig selv sikre den fortsatte drift af kroen og en lokalplan beskæftiger sig
ikke med ejerforhold.

*Vurdering*

Plan, Byg og Miljø vurderer, at kommunen har kompetencen til
at dispensere til det ansøgte, og at der bør meddeles dispensation.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Indkomne høringssvar, [adresse]
| Bilag 2 - Behandling af høringssvar, [adresse] 326-2016-167906 |